Document ID: 32013R0627

REGULAMENTUL (UE) NR. 627/2013 AL CONSILIULUI
din 27 iunie 2013
de modificare a Regulamentului (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 31,
având în vedere propunerea Comisiei Europene,
întrucât:
(1)
Pentru a asigura aprovizionarea neîntreruptă și în cantitate suficientă a anumitor mărfuri produse insuficient în Uniune și pentru a evita perturbarea pieței în cazul anumitor produse agricole și industriale, au fost deschise contingente tarifare autonome prin Regulamentul (UE) nr. 7/2010 al Consiliului (1). Produsele din cadrul acestor contingente tarifare pot fi importate cu un nivel redus sau zero al taxelor. Din aceleași motive legate de aprovizionare și evitarea perturbărilor se impune deschiderea, cu începere de la 1 iulie 2013, a unor noi contingente tarifare cu nivel redus sau zero al taxei pentru un volum corespunzător în cazul a zece produse cu numerele de ordine 09.2644 și 09.2663-09.2671.
(2)
De asemenea, pentru contingentele tarifare autonome ale Uniunii cu numerele de ordine 09.2620 și 09.2633 descrierea produsului ar trebui adaptată, iar pentru numărul de ordine 09.2629 ar trebui să fie adăugat un alt cod TARIC.
(3)
Pentru contingentele tarifare autonome ale Uniunii cu numerele de ordine 09.2917 și 09.2632 ar trebui să se introducă data de închidere 31 decembrie 2013, dat fiind că nu este în interesul Uniunii să se continue acordarea acestor contingente ulterior respectivei date.
(4)
Întrucât noile contingentele tarifare ar trebui să se aplice de la 1 iulie 2013, prezentul regulament trebuie să se aplice cu începere de la aceeași dată și să intre în vigoare imediat după publicarea în Jurnalul Oficial al Uniunii Europene.
(5)
Prin urmare, Regulamentul (UE) nr. 7/2010 ar trebui modificat în consecință,
ADOPTĂ PREZENTUL REGULAMENT:
Articolul 1
Anexa la Regulamentul (UE) nr. 7/2010 se modifică după cum urmează:
1.
se introduc rândurile cu numerele de ordine 09.2644 și 09.2663-09.2671, prevăzute în anexa I la prezentul regulament;
2.
rândurile conținând contingentele tarifare cu numerele de ordine 09.2620, 09.2629, 09.2632, 09.2633 și 09.2917 se înlocuiesc cu rândurile prevăzute în anexa II la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 iulie 2013.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iunie 2013.

Labels: 3
15
1
6